परतापुर थाना क्षेत्र के राजकमल एन्क्लेव से पुलिस ने बिल्डर के दफ्तर से 25 करोड़ रुपये की पुरानी करेंसी बरामद की है। एक हजार और पांच सौ रुपये के इन नोटों को बोरे में भरकर रखा गया था। मौके से दिल्ली के एक दलाल समेत चार लोगों को हिरासत में लिया है। बिल्डर फरार हो गया। एसएसपी ने पुराने नोटों की इतनी बड़ी रकम बरामद होने पर इनकमटैक्स, प्रवर्तन निदेशालय और डीजीपी ऑफिस को जानकारी देने के बाद नोटों को दफ्तर में सील करा पुलिस तैनात कर दी है। यह करेंसी 21 बोरों में भरी हुई थी।